OpenLLM-France/wikimedia huggingface dataset:
# Compatibilitat (geoquímica)

En geoquímica, compatibilitat és una mesura de la facilitat amb què una traça particular, substitueix un element majoritari en un mineral.
La compatibilitat d'un ió està controlada per dues coses: la seva valència i el seu radi iònic. Ambdós s'han d'aproximar a l'element majoritari perquè la traça sigui compatible en el mineral. Dit d'una altra manera, quan més diferents siguin la valència i el radi iònic de la traça respecte de l'element majoritari del mineral, més incompatible serà la traça. Per exemple, l'olivina (un mineral abundant a la part superior del mantell) té la fórmula química (Mg,Fe)₂SiO₄. El níquel, amb un comportament químic molt similar al ferro i el magnesi (igual valència i radi iònic molt semblant), els substitueix fàcilment i, per tant, el níquel és molt compatible amb el ferro i el magnesi en l'olivina. La compatibilitat d'un element en una roca és una mitjana ponderada de la seva compatibilitat en cada un dels minerals presents. Per contra, un element incompatible és un que és menys estable dins de la seva estructura de cristall.
La compatibilitat controla el repartiment dels diferents elements durant la fusió. Quan comença la fusió, la fase líquida (el magma) s'enriqueix amb els elements incompatibles, mentre la sòlida s'empobreix d'aquests elements i, per tant, s'enriqueix amb els que són compatibles.
En general, quan un element es denomina “compatible” sense esmentar quina roca és compatible, el mantell està implícit. Per tant, els elements incompatibles són aquells que s'enriqueixen en l'escorça continental i s'empobreixen en el mantell. Entre alguns exemples s'inclouen: el rubidi, el bari, l'urani, i el lantani. Els elements compatibles s'esgoten en l'escorça i s'enriqueixen en el mantell. En són alguns exemples el níquel i el titani.

## Vegeu també

* Magma
* Mineral
* Geoquímica d'isòtops
* Mantell terrestre

## Referències

* ↑ White, William M. «Geochemistry» (en anglès), 2005. [Consulta: 18 gener 2017].
# Hikari Takagi

Hikari Takagi (高木 ひかり, 21 de maig de 1993) és una futbolista japonesa.

## Selecció del Japó

Va debutar amb la selecció del Japó el 2016. Va disputar 19 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2016 | 1 | 0 |
| 2017 | 12 | 0 |
| 2018 | 6 | 1 |
| Total | 19 | 1 |

## Referències

* ↑ 2016, 2017, 2018 Japan Football Association(japonès)

## Enllaços externs

* Hikari Takagi, Fitxa a Soccerway
# Gastromyzon cranbrooki

Gastromyzon cranbrooki és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 7,6 cm de longitud total.

## Distribució geogràfica

Es troba a Brunei.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, H. H. 2006. The Borneo Suckers. Revision of the torrent loaches of Borneo (Balitoridae: Gastromyzon, Neogastromyzon). Natural History Publications (Borneo). Borneo Suckers: i-vi + 1-245.
* Tan, H. H. & Z. H. Sulaiman. 2006. Three new species of Gastromyzon (Teleostei: Balitoridae) from the Temburong River basin, Brunei Darussalam, Borneo. Zootaxa Núm. 1117: 1-19.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Mas i Martínez

Josep Mas i Martínez fou un advocat i polític català, diputat a les Corts Espanyoles durant la restauració borbònica.
Llicenciat en dret, exercí com a advocat inscrit al Col·legi d'Advocats de Manresa. A les eleccions generals espanyoles de 1881 fou elegit diputat pel Partit Liberal Fusionista pel districte de Manresa. No va revalidar l'escó a les eleccions generals espanyoles de 1884 perquè fou vençut pel candidat conservador Ramon de Rocafort i Casamitjana.

## Referències

* ↑ 125 Aniversari Col·legi d'Advocats de Manresa a Isuu
* ↑ Fitxa del Congrés dels Diputats
# Fletxa Valona 2007

La Fletxa Valona 2007, 71a edició de la clàssica Fletxa Valona, es disputà el 25 d'abril de 2007 i fou guanyada pel vencedor del 2004, Davide Rebellin, per davant del vencedor del 2006, Alejandro Valverde i del 2005, Danilo Di Luca.

## Classificació final

| | Ciclista | Equip | Temps | UCI ProTour 2007 Punts |
| 1 | Davide Rebellin | Gerolsteiner | 4h 48' 06" | 40 |
| 2 | Alejandro Valverde | Caisse d'Epargne | + 0' 06" | 30 |
| 3 | Danilo Di Luca | Liquigas | m. t. | 25 |
| 4 | Matthias Kessler | Astana Team | + 0' 08" | 20 |
| 5 | Riccardo Riccò | Saunier Duval-Prodir | m. t. | 15 |
| 6 | Rinaldo Nocentini | AG2R Prévoyance | + 0' 13" | 11 |
| 7 | Fränk Schleck | Team CSC | + 0' 16" | 7 |
| 8 | John Gadret | AG2R Prévoyance | + 0' 19" | 5 |
| 9 | Robert Gesink | Rabobank | m. t. | 3 |
| 10 | Tadej Valjavec | Lampre-Fondital | m. t. | 1 |

## Enllaços externs

* Pàgina oficial de la cursa (anglès) (francès)
* Resum de la cursa a cyclingnews
# Damà arborícola meridional

El damàr arborícola meridional (Dendrohyrax arboreus) és una espècie de damà originària d'Angola, la República Democràtica del Congo, Kenya, Moçambic, Sud-àfrica, Tanzània i Zimbàbue. Els seus hàbitats naturals són els boscos temperats, els boscos secs subtropicals o tropicals, els boscos humits de terres baixes subtropicals o tropicals, les montanes humides subtropicals o tropicals, les sabanes humides i les zones rocoses.

## Taxonomia

L'espècie anteriorment reconeguda Dendrohyrax validus True, 1890, denominada damà arborícola oriental, és inclosa dins de D. arboreus fins que se n'hagi fet una investigació taxonòmica detallada.
# Comunitat Econòmica dels Països dels Grans Llacs

La Comunitat Econòmica dels Països dels Grans Llacs (francès Communauté économique des Pays des Grands Lacs, CEPGL) és una organització internacional creada el setembre de 1976 per a la integració econòmica i facilitar la circulació de mercaderies i persones entre diferents països de la regió dels Grans Llacs d'Àfrica central, Burundi, Zaire (República Democràtica del Congo), i Ruanda. Té la seu a Gisenyi al districte de Rubavu, província de l'Est (Ruanda).

## Història

El 1994, la crisi de Burundi i el genocidi ruandès van enfonsar la CEPGL en una profunda crisi. I el 1996, tots els acords van ser suspesos a conseqüència de l'agressió de la sobirania territorial del Zaire per les tropes de l'Aliança de Forces Democràtiques per a l'Alliberament del Congo (AFDL) i l'Exèrcit Patriòtic Ruandès (APR).
El 2004, Louis Michel, el canceller de Bèlgica va convidar els ministres d'Exteriors de la República Democràtica del Congo, Ruanda i Burundi al Palau d'Egmont a Brussel·les per discutir modalitats per a un possible ressorgiment de la CEPGL.
El 2008 es decideix un renaixement de la CEPGL, confirmat a l'agost de 2010, després d'una reunió entre els presidents de Ruanda i Burundi, Paul Kagame i Pierre Nkurunziza. Tanmateix, no s'ha produït cap reunió entre els organismes de la cimera des de 2007, tot i la crida del seu secretari en 2018, Herman Tuyaga, per rellançar l'organització.
La CEPGL té com a objectiu la integració econòmica regional entre els seus tres països membres, la lliure circulació de persones, béns i capitals, seguretat regional i el finançament d'institucions comunes en els àmbits de les finances, la recerca i energia.

## Membres

* Ruanda
* Burundi
* R.D. del Congo

## Institucions de la CEPGL

* Banc de Desenvolupament dels Estats de Grans Llacs (BDEGL)
* Institut de Recerca Agronòmica i Zootècnica (IRAZ)
* Societat Internacional d'Energia dels Grans Llacs (SINELAC)
* Energia dels Grans Llacs (EGL)

## Vegeu també

* Comunitat Econòmica dels Estats d'Àfrica Central
* Comunitat Econòmica i Monetària d'Àfrica Central

## Referències

* ↑ CEPGL (La Communauté Economique des Pays des Grands Lacs) Arxivat 2018-11-16 a Wayback Machine. a nepadoorg
* ↑ La Belgique veut relancer la Communauté économique des Pays des Grands Lacs, AFP, jeuneafrique.com, 5 de juliol de 2004.
* ↑ La Communauté Economique des Pays des Grands Lacs, Senat de Bèlgica, 23 febrer 2006.
* ↑ Rwanda to host CEPGL General Assembly, The New Times, 20 de setembre de 2010
* ↑ Communauté économique des pays des Grands Lacs : ce grand corps malade, africanews.com, 4 d'abril de 2018

## Enllaços externs

* Web de la Comunitat Econòmica dels Països dels Grans Llacs
# Imperi Angeví

El terme Imperi angeví és un terme modern que descriu el conjunt d'estats governats en algun moment per la dinastia angevina Plantagenet.
Els Plantagenet governaren sobre una zona que s'estenia dels Pirineus a Irlanda durant els segles xii i xiii. L'"imperi" abastava més o menys la meitat occidental de la França medieval, tota Anglaterra i, nominalment, tota Irlanda. Tanmateix, malgrat el seu poder, els Plantagenet foren derrotats per Felip II de França, de la Casa dels Capets, que partí l'imperi en dos després de llevar-li Normandia i Anjou. Aquest desfeta portaria a les guerres de Saintonge i dels Cent Anys.

## Bibliografía complementària

* The Angevin Empire, John Gillingham, editions Arnold.
* L'Empire des Plantagenet, Martin Aurell, editions Tempus.
* Noblesse de l'espace Plantagenêt (1154-1224), editions Civilisations Medievales.
* The Plantagenet Chronicles, Elizabeth Hallam.
# Gastromyzon crenastus

Gastromyzon crenastus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 2,8 cm de longitud total.

## Distribució geogràfica

Es troba a Sarawak (Malàisia).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, H. H. 2006. The Borneo Suckers. Revision of the torrent loaches of Borneo (Balitoridae: Gastromyzon, Neogastromyzon). Natural History Publications (Borneo). Borneo Suckers: i-vi + 1-245.
* Tan, H. H. & C. U. M. Leh. 2006. Three new species of Gastromyzon (Teleostei: Balitoridae) from southern Sarawak. Zootaxa Núm. 1126: 1-19.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Marimon i Vidal

Josep Marimon i Vidal (Esparreguera, Baix Llobregat, 1879 - Barcelona, 1942) fou un fotògraf català.

## Biografia

Els seus orígens familiars són una incògnita. Segurament de família benestant, només tingué una germana, Matilde. Malgrat que es casà, no va tenir fills i morí, a l'edat de 63, anys sense descendència, deixant com llegat el seu magnífic fons fotogràfic als nets de la seva germana, Josep i Joan Rodón i Marimon. D'Esparreguera es traslladà a Barcelona, al carrer Floridablanca, on va residir fins a la seva mort. Malgrat aquest canvi de residència no va perdre mai el contacte amb la comarca de l'Anoia, on va estiuejar en un mas de la població de Jorba. Fruit d'aquest fet, són un gran nombre de fotografies dels anys 20 i 30 d'aquesta localitat. A Barcelona desenvolupà la seva activitat professional com a representant comercial d'uns grans magatzems de la ciutat.
Ingressà a l'Agrupació Fotogràfica de Catalunya el 8 de maig de 1928 de la mà de Joan Xicart i Salvador Lluch tots dos fundadors de l'AFC. A partir d'aquest moment començà a produir un important conjunt fotogràfic i s'aficionà als treballs de laboratori, utilitzant filtres i el flou, i presentà la seva obra a múltiples concursos, rebent molts premis i distincions dins de les categories de procediments pigmentaris.

## Fons personal

El seu fons personal es conserva a l'Arxiu Nacional de Catalunya. El fons està constituït per les fotografies realitzades, com aficionat, per Josep Marimon. Les seves imatges tenen un doble valor, per una banda són un document molt valuós de diversos àmbits del patrimoni cultural català, que Josep Marimon plasmà entre les dècades dels anys 20 i trenta; destaquen les fotografies del monestir de Sant Joan de les Abadesses o dels conjunts monumentals de Poblet, Santes Creus o Sant Cugat del Vallès, entre d'altres. També destaquen els reportatges realitzats amb motiu de l'Exposició Internacional de Barcelona de 1929. A més, com tot fotògraf, Josep Marimon no deixà passar l'oportunitat de retratar el seu entorn més proper, com per exemple la muntanya de Montjuïc o el primer partit de futbol a l'estadi de la mateixa muntanya el 1921; així com les feines del camp a Jorba, o els retrats de familiars i amics.
D'altra banda, Josep Marimon assolí un gran domini dins dels procediments fotogràfics de caràcter pigmentari. En aquest sentit, es presentà i guanyà diversos premis, en categories pigmentàries, a diversos concursos i exposicions celebrades en aquesta època.

## Referències

* 1 2 3 4 5 «Josep Marimon i Vidal». Arxiu Nacional de Catalunya. [Consulta: juny 2013].

## Enllaços externs

* Fons Josep Marimon Vidal a l'Arxiu Nacional de Catalunya
# FRP

FRP té els següents significats:
* Partit del Progrés (Noruega) (del seu nom en noruec Fremskrittspartiet), partit polític de Noruega
* Partit del Progrés (Dinamarca) (del seu nom en danès Fremskridtspartiet), partit polític de Dinamarca
* Funció recursiva primitiva, funcions definides mitjançant la recursió i la composició, en teoria de la computabilitat
* Plàstic reforçat (del seu nom en anglès Fibre-Reinforced Plastic), compòsit de matriu polimèrica i fibra sintètica
* Polimerització per radicals lliures (del seu nom en anglès Free Radical Polymerization), mètode de polimerització aprofitant els radicals lliures
* frp també és el codi ISO 639-3 del francoprovençal, llengua parlada a l'Arpitània, regió entre França, Suïssa i Itàlia
# Dar Gueddari

Dar Gueddari (en àrab دار الكداري, Dār al-Gaddārī; en amazic ⴷⴰⵕ ⴳⴷⴷⴰⵔⵉ) és un municipi de la província de Sidi Kacem, a la regió de Rabat-Salé-Kenitra, al Marroc. Segons el cens de 2014 tenia una població total de 6.643 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Danilova (cràter)

Danilova és un cràter d'impacte en el planeta Venus de 48,8 km de diàmetre. Porta el nom de Maria Danilova (1793-1810), ballarina de ballet russa, i el seu nom va ser aprovat per la Unió Astronòmica Internacional el 1991.

## Referències

* ↑ «Danilova». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Comportament d'assetjament

* Per a altres significats, vegeu «assetjament».
El comportament d'assetjament és una conducta que alguns animals poden fer servir contra els depredadors. Consisteix en l'atac o l'assetjament, de forma cooperativa, per un grup d'individus contra un predador, generalment amb la finalitat de protegir llurs cries. Aquesta conducta és freqüent entre els ocells, però també s'ha observat en mamífers com el suricata. El comportament d'assetjament s'ha desenvolupat de forma independent en diferents espècies, que generalment coincideixen en el fet que els joves són, amb freqüència, preses dels depredadors. Aquest comportament es pot complementar amb adaptacions críptiques de les cries, com camuflatge i ocultació. De vegades els animals poden utilitzar una crida d'assetjament per convocar individus propers a la cooperació en l'atac.
# Ieixivà Kerem BeYavneh

La Ieixivà Kerem BeYavneh (en hebreu: ישיבת כרם ביבנה) és un llogaret juvenil i una important ieixivà situada a Israel. Està ubicada prop de la ciutat d'Asdod i prop de Yavne, està sota la jurisdicció del Consell Regional de la Regió de Jabneel. En 2016, tenia una població de 492 habitants.

## Història

La ieixivà va ser fundada en 1954, Kerem BeYavneh va ser la primera hesder ieixivà. El primer cap de la ieixivà de Kerem BeYavneh va ser l'erudit, el Rabí Chaim Yaakov Goldvicht. Després de la seva jubilació, Goldvicht va ser succeït pel Rabí Mordechai Greenberg, un ex-alumne de la ieixivà. Com totes les hesder ieixives, Kerem BeYavneh és una institució religiosa sionista, que defensa la posició que l'Estat d'Israel és un pas endavant concret en la vinguda de la redempció final. També té una perspectiva oberta cap a la cultura occidental, tant amb professors amb títols universitaris com amb estudiants que assisteixen a la universitat.

## Programes

Els programes dins de la ieixivà inclouen un programa "hesder", un any sabàtic per a estudiants estrangers i un col·legi de formació pel rabinat. La ieixivà té una matrícula d'al voltant de 300 estudiants, inclosos els estudiants d'Israel i de l'estranger, la majoria dels quals resideixen en dormitoris situats al campus. Els estudiants estrangers provenen principalment dels Estats Units, el Regne Unit, Sud-àfrica i Canadà, però també d'altres països.

## Referències

* ↑ «Israel Central Bureau of Stadistics» (en hebreu).
* ↑ «Yeshivá Kerem BeYavneh» (en anglès).
# Fukomys zechi

Fukomys zechi és una espècie de mamífer rosegador de la família de les rates talp. És endèmica de Ghana. Es tracta d'un animal social de vida subterrània que viu en colònies de fins a set exemplars. El seu hàbitat natural són els boscos de sabana, tot i que també se la troba en zones agrícoles. És una espècie en risc mínim, és a dir, no sembla que hi hagi cap amenaça significativa per a la seva supervivència. Originalment fou descrita com a espècie del gènere Cryptomys.
Aquest tàxon fou anomenat en honor de Johann Nepomuk von Zech auf Neuhofen, governador alemany de la colònia de Togolàndia entre el 1904 i el 1910.

## Referències

* ↑ Maree, S.; Faulkes, C.; Schlitter, D. Fukomys zechi. UICN 2008. Llista Vermella d'espècies amenaçades de la UICN, edició 2008, consultada el 4 gener 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 458. ISBN 978-0801893049.
# Josep Mariné i Grau

Josep Mariné i Grau (Alforja, Baix Camp, 27 de gener de 1936) és un polític català, diputat en la III Legislatura del Parlament de Catalunya i president de la Diputació de Tarragona.
És titular en màrqueting i ha treballat com a agent comercial i cap de vendes d'una empresa agroalimentària per Catalunya i les Illes Balears. En 1976 ingressà a Convergència Democràtica de Catalunya, partit del que en fou president de la Federació de Tarragona de 1982 a 1988. A les eleccions municipals de 1983 fou escollit alcalde d'Alforja i diputat a la Diputació de Tarragona. Fou reescollit com a alcalde a les eleccions de 1987, 1991, 1995, 1999 i 2003.
Pel juliol de 1989 va substituir en el seu escó de diputat Joan Descals i Esquius, escollit a les eleccions al Parlament de Catalunya de 1988 per Convergència i Unió. Fou membre de diverses comissions del Parlament de Catalunya, entre elles la d'Organització i Administració de la Generalitat i Govern Local. De 1991 a 1993 fou vicepresident primer de la Diputació de Tarragona, i en gener de 1993 en fou nomenat president, càrrec que va ocupar fins al 13 de juliol de 2003.
En 2006 fou investigat pel jutge de l'Audiència Nacional Baltasar Garzón en relació a l'Operació "Mármol Rojo" per si havia rebut suborns de la màfia ucraïnesa per afavorir les seves inversions immobiliàries.

## Referències

* ↑ Alcaldes de l'Alforja Arxivat 2020-10-23 a Wayback Machine. a municat-gencat
* ↑ Josep Mariné i Grau, Diputats al Parlament de Catalunya en la III legislatura, p.38
* ↑ Josep Mariné Grau Arxivat 2018-07-01 a Wayback Machine. al web de la URV
* ↑ Llista de presidents de la Diputació de Tarragona
* ↑ Garzón investiga si la mafia ucrania sobornó a cargos locales españoles, El País, 28 d'agost de 2006
* ↑ Los testaferros catalanes de las mafias ucranianas utilizaron Andorra para blanquear el dinero, elconfidencial.com, 20 d'octubre de 2006
* ↑ Julián López-Muñoz La mafia rusa.Genésis, desarrollo y asentamiento en España, p. 176
# Familie Braun

Famille Braun és una sèrie dramàtica sobre dos neonazis que de sobte han de tenir cura d'una nena negra de sis anys. La sèrie, que consta de vuit episodis, es va mostrar primer per YouTube i es va emetre per primera vegada a la ZDF el 12 de febrer de 2016 com a part de la sèrie Das kleine Fernsehspiel. Al començament de l'emissió, tots els episodis ja estaven disponibles a la mediateca de l'emissora.

## Argument

Thomas i Kai són dos joves neonazis que conviuen en un apartament prefabricat a Berlín. Un dia, truca a la porta una jove d'Eritrea amb la que Thomas va tenir una relació d'una nit el 2009. El resultat és Lara, de sis anys. A partir d'ara Thomas haurà de tenir cura de Lara, perquè la dona ha de ser deportada.
Mentre que Thomas està més aviat perdut, Kai no vol tenir res a veure amb la noia negra. Vol desfer-se'n en totes les circumstàncies, però no té èxit. Amb el pas del temps, Thomas creix en el paper de pare i cada cop qüestiona la seva actitud anterior. Com a resultat, entra en conflicte repetidament amb el seu company d'habitació. Finalment Thomas i Lara es muden i Kai ha de trobar un nou company d'habitació.

## Repartiment

* Edin Hasanovic, - Thomas Braun
* Vincent Krüger, - Kai Stahl
* Nomie Laine Tucker, - Lara
* Stephan Grossmann, - Sr. Bärenkamp
* Karmela Shako, - mare de Lara
* Steven Schuto, - policial
* Fabian Rieck, - policial
* Florian Mundt, - motorista
* Max Krüger, - passatger

## Crítica

Henryk M. Broder va escriure a Die Welt que la sèrie és sorprenentment verinosa, i diu que l'emissora ha "aconseguit un gran èxit, a banda de la cruel modèstia que caracteritza d'una altra manera les produccions de l'emissora". La sèrie té el que es necessita per ser un èxit. D'altra banda, Heike Kunert a Die Zeit considera que la sèrie ha "passat malament". Els diàlegs eren "difícils de batre en termes de planitud" i, si els creadors tenien la intenció de sacsejar les ments, en això "falla completament".

## Premis

* 2016: Romy – Preis der Akademie a Manuel Meimberg, Nomie Laine Tucker, Uwe Urbas i Maurice Hübner per Familie Braun.
* 2016: Deutscher Comedypreis – Millor Innovació (ZDF)
* 2017: Premis Emmy Internacional en la categoria Sèrie en format curt

## Referències

* ↑ Deutsche Welle. «Comedy about neo-Nazis wins Emmy».
* ↑ Henryk M. Broder: Wo das Negerkind unterm Hitlerbild aufwächst, Kritik auf welt.de, abgerufen am 15. Februar 2016
* ↑ Heike Kunert: Zu Hause bei den Führers, Kritik auf zeit.de, abgerufen am 15. Februar 2016
* ↑ derStandard.at - Romy-Akademiepreise: ATV und Puls 4 teilen sich die beste Programmidee. Artikel vom 15. April 2016, abgerufen am 15. April 2016.
* ↑ ZDF-Produktion "Familie Braun" mit Akademie-Romy ausgezeichnet auf Presseportal.de vom 15. April 2016; abgerufen am 15. April 2016
* ↑ Emmy für „Familie Braun“, Süddeutsche Zeitung, 21 de novembre de 2017

## Enllaços externs

* Familie Braun al web de ZDF, 18 de setembre de 2018)
* Cançó de capçalera Hitler im Hirn (a YouTube)